กองทุนหุ้นญี่ปุ่น ไม่หวือหวา แต่ยังน่าลงทุน
ช่วงนี้ ถ้าพูดถึงการลงทุน “หุ้นญี่ปุ่น” อาจจะใช่ตัวเลือกที่ดีที่สุด ถ้าเทียบกับหุ้นภูมิภาคอื่นๆ เช่น หุ้นอินเดีย หรือแม้แต่หุ้นไทย
4 เม.ย. 2560

โดย...โพสต์ทูเดย์WEALTHช่วงนี้ ถ้าพูดถึงการลงทุน “หุ้นญี่ปุ่น” อาจจะใช่ตัวเลือกที่ดีที่สุด ถ้าเทียบกับหุ้นภูมิภาคอื่นๆ เช่น หุ้นอินเดีย หรือแม้แต่หุ้นไทยแต่สำหรับการจัดพอร์ตลงทุนที่มีการกระจายการลงทุนไปต่างประเทศ บริษัทหลักทรัพย์จัดการกองทุน (บลจ.) ที่ปรึกษาการลงทุนหลายแห่ง ยังคงแนะนำให้มีหุ้นญี่ปุ่นเป็นส่วนหนึ่งของพอร์ตลงทุนในระยะยาว เช่นบลจ.วรรณ ให้น้ำหนักการลงทุนในหุ้นญี่ปุ่นประมาณ 5%บลจ.ไทยพาณิชย์ แนะนำให้ “ถือ”ขณะที่ บลจ.กรุงศรี เปิดขายกองทุนหุ้นญี่ปุ่นเพิ่มอีกกองทุนหนึ่ง ถ้าเข้าไปค้นหากองทุนที่มีนโยบายลงทุนหุ้นญี่ปุ่นใน www.morningstarthailand.com เมื่อวันที่ 31 มี.ค. 2560 จะพบว่า มีกองทุนหุ้นญี่ปุ่น ที่รวมทั้งกองทุนหุ้นธรรมดา และกองทุนรวมเพื่อการเลี้ยงชีพ (RMF) ทั้งหมด 25 กองทุน บวกกับอีกกองทุนหนึ่งของ บลจ.กรุงศรี ที่อยู่ระหว่างเปิดขายครั้งแรกก็จะเท่ากับ 26 กองทุนทั้ง 26 กองทุนนี้ ถ้าจะแบ่งนโยบายลงทุนกว้างๆ จะแบ่งได้ 2 กลุ่ม คือกลุ่มที่เป็น Active Fund หรือกองทุนที่ผู้จัดการกองทุนจะวิเคราะห์ คัดเลือกหุ้น และมองหาจังหวะซื้อขายทำกำไร เมื่อราคาเหมาะสม โดยคาดหวังว่าจะทำให้ได้ผลตอบแทนดีกว่าดัชนีกองทุนในกลุ่มนี้มีอยู่ 15 กองทุน แต่ถ้าล้วงลึกลงไปว่า 15 กองทุนนี้เข้าไปลงทุนในกองทุนหลักอะไรบ้าง จะเห็นว่ามีกองทุนหลักอยู่ 10 กองทุน เช่น Schroder International Selection Fund - Japanese Equity ที่มี 3 กองทุน จาก 2 บลจ. ในประเทศไทยที่ใจตรงกัน คือ บลจ.กสิกรไทย และ บลจ.ธนชาตนอกจากนั้น จะเลือกลงทุนแบบค่ายใครค่ายมัน ไม่ซ้ำกันกลุ่มที่เป็น Passive Fund หรือ Index Fund ที่จะลงทุนเพื่อให้ได้ผลตอบแทนใกล้เคียงกับดัชนีอ้างอิงมากที่สุด เช่น กองทุนหุ้นญี่ปุ่นที่อ้างอิงดัชนี Nikkei225 หรือกองทุนหุ้นญี่ปุ่นที่อ้างอิงดัชนี TOPIXในกลุ่มนี้จะนิยมลงทุนใน Nikkei225 Exchange Traded Fund มากที่สุด โดยมี 9 กองทุน จาก 5 บลจ.หรือจะแบ่งตามขนาดหุ้นที่เน้นลงทุนก็จะได้ 2 กลุ่มเช่นกัน คือ กองทุนที่ลงทุนบริษัทขนาดใหญ่ตลาดหุ้นญี่ปุ่นกับกองทุนที่ลงทุนหุ้นขนาดกลางและเล็กในตลาดหุ้นญี่ปุ่น เช่นUnited Japan Small And Mid Cap Fund เป็น Active Fund ที่เน้นหุ้นขนาดกลางและเล็กขณะที่ NEXT FUNDS JPX-Nikkei Index 400 Exchange Traded Fund เป็น Passive Fund ที่เน้นหุ้นขนาดกลางและเล็กอะไรคือมนตร์เสน่ห์ของกองทุนหุ้นญี่ปุ่น ที่ทำให้บลจ.แทบทุกแห่งหลงใหล (คงไม่ใช่ดอกซากุระแบบที่นักท่องเที่ยวชื่นชอบ) แต่น่าจะเป็นโอกาสสร้างผลตอบแทนที่ดี และเป็นหนึ่งช่องทางการกระจายการลงทุนไปในตลาดที่พัฒนาแล้วและที่ลุ้นกันมากๆ คือ ผลพวงจากมาตรการกระตุ้นเศรษฐกิจของ ชินโสะ อาเบะ นายกรัฐมนตรีญี่ปุ่นคนปัจจุบัน ที่กูรูเศรษฐกิจตั้งชื่อให้ว่า “อาเบะโนมิกส์” กับนโยบาย “ธนู 3 ดอก” แต่พักหลังๆ อาจจะไม่ได้น่าตื่นเต้นสักเท่าไรอย่างไรก็ตาม ฉัตรแก้ว เกราะทอง ผู้อำนวยการฝ่ายการลงทุนทางเลือก บลจ.กรุงศรี ยังเชื่อว่าตลาดหุ้นญี่ปุ่นจะเป็นอีกทางเลือกลงทุนที่น่าสนใจ“เศรษฐกิจญี่ปุ่นยังฟื้นตัวต่อเนื่องตั้งแต่ปี 2559 โดยคาดว่าในปี 2560 เศรษฐกิจญี่ปุ่นจะเติบโตประมาณ 0.9% ซึ่งเป็นการเติบโตแบบค่อยเป็นค่อยไป แม้จะดูว่าเติบโตน้อย แต่รัฐบาลญี่ปุ่นก็ไม่ได้นิ่งนอนใจ และพยายามจะทำหลายอย่าง รวมทั้งการพยายามทำให้อัตราเงินเฟ้อสูงขึ้น เพื่อจูงใจให้ประชาชนนำเงินที่เก็บออมไว้ออกมาใช้จ่าย จากที่ 20 ปีที่ผ่านมา ญี่ปุ่นไม่มีเงินเฟ้อเลย มีแต่เงินฝืด”นับจากปี 2555 จนถึง 2559 “อาเบะโนมิกส์” ทำให้มูลค่าเศรษฐกิจของญี่ปุ่นเพิ่มขึ้น 6.7% ค่าเงินเยนอ่อนค่า 30.6% จาก 86.5 เยน/เหรียญสหรัฐ มาอยู่ที่ 112.9 เยน/เหรียญสหรัฐ และดัชนี Nikkei225 เติบโตขึ้น 76.1%นอกจากนี้ ฉัตรแก้ว ยังบอกอีกว่า หลังจาก “ธนู 3 ดอก” ของญี่ปุ่นแล้ว มหกรรมโอลิมปิก 2020 ที่ญี่ปุ่นเป็นเจ้าภาพอาจจะเป็น “ธนูดอกที่ 4” ของญี่ปุ่นก็ได้ เพราะจะมีการลงทุนเพิ่มขึ้นและเพิ่มจำนวนนักท่องเที่ยวให้มากขึ้นด้วยและเมื่อประกอบเข้ากับกระแสเงินทุนที่จะไหลเข้ามาลงทุนในตลาดหุ้น ซึ่ง ฉัตรแก้ว ประเมินว่า ปีนี้จะมีเม็ดเงินเข้ามาประมาณ 19 ล้านล้านเยน จาก1.การซื้อหุ้นคืนของบริษัทจดทะเบียนญี่ปุ่นประมาณ 5.5 ล้านล้านเยน2.ซื้อหุ้นของธนาคารญี่ปุ่นประมาณ 6 ล้านล้านเยน3.กองทุนบำเหน็จบำนาญของญี่ปุ่นอีกประมาณ 5.5 ล้านล้านเยน อย่างไรก็ตาม สิ่งที่ส่งผลต่อ“กำไรของบริษัทจดทะเบียน” และตลาดหุ้นญี่ปุ่น ที่เห็นได้ชัดเจนในเวลานี้ คือ “ค่าเงินเยน”


 ค่าเงินเยนมีแนวโน้มจะอ่อนค่าต่อเนื่อง โดยใน 6 เดือนข้างหน้านักลงทุนคาดว่าเยนจะอยู่ที่ 117 เยน/เหรียญสหรัฐ และ 12 เดือนจะอยู่ที่ 119 เยน/เหรียญสหรัฐ โดยที่ยิ่งส่วนต่างดอกเบี้ยระหว่างสหรัฐกับญี่ปุ่นต่างกันมากก็ยิ่งทำให้ค่าเงินเยนมีโอกาสอ่อนค่าได้มาก“ในขณะที่ 2-3 ปีที่ผ่านมา ค่าเงินเยนกับดัชนี Nikkeiมีความสัมพันธ์อยู่ที่ 0.8 หมายความว่า ถ้าค่าเงินเยนยิ่งอ่อน ดัชนี Nikkei225 ก็ยิ่งปรับเพิ่มขึ้นตามไปด้วย”ทั้งนี้ ฉัตรแก้ว บอกว่า มีการศึกษาพบว่า ค่าเงินเยนที่อ่อนค่าลงทุก 10 เยน/เหรียญสหรัฐ จะทำให้กำไรสุทธิของบริษัทจดทะเบียนเพิ่มขึ้น 7% เพราะบริษัทญี่ปุ่นจะได้ประโยชน์จากการอ่อนค่าของเงินเยนอย่างไรก็ตาม ฉัตรแก้ว บอกว่า ถ้าคิดจะเข้าไปซื้อกองทุนหุ้นญี่ปุ่น ยังรอให้ตลาดปรับลดลงมากกว่านี้อีกหน่อยก็น่าจะดีแต่จะซื้อกองทุนแบบไหนดี เกียรติศักดิ์ ปรีชาอนุสรณ์ ผู้ช่วยผู้อำนวยการฝ่ายลงทุนทางเลือก บลจ.กรุงศรี เชื่อว่า ในระยะยาวกองทุนแบบ Active จะสามารถเอาชนะกองทุนแบบ Passive ได้ ด้วยฝีมือการคัดเลือกหุ้นที่ดีของผู้จัดการกองทุน บวกกับการเลือกจังหวะซื้อขายที่เหมาะสมแต่สำหรับการจับจังหวะลงทุนในระยะสั้น กองทุนแบบ Passive จะได้เปรียบ เพราะราคาจะวิ่งขึ้นลงไปตามดัชนีที่เปลี่ยนแปลงไป โดยเฉพาะในเวลาที่ตลาดเป็นขาขึ้น ซึ่งกองทุนแบบ Active อาจจะไล่ตามไม่ทันในช่วงแรกนอกจากนี้ Passive Fund ยังเหมาะสำหรับการเก็งกำไร เพราะเป็นกองทุนที่มีค่าธรรมเนียมต่ำทำให้ต้นทุนของนักลงทุนไม่มากนักดังนั้น เมื่อ “ค่าธรรมเนียม” เป็นปัจจัยสำคัญของการเลือกลงทุน นักลงทุนจึงควรจะเปรียบเทียบค่าธรรมเนียมกองทุนแบบ Passive ก่อนว่ากองทุนไหนคิดเท่าไร ใครมากน้อยกว่ากันและอีกเรื่องหนึ่งที่เป็นประเด็นสำคัญ สำหรับกองทุนแบบ Passive คือ Tracking Error ซึ่งจะเป็นตัวชี้วัดว่ากองทุนนั้นทำผลตอบแทนได้ใกล้เคียงกับดัชนีมากแค่ไหน และแน่นอนว่า Passive Fund ที่ดีจะต้องมี Tracking Error ต่ำสำหรับกองทุนที่มีนโยบายลงทุนต่างประเทศ เช่น กองทุนหุ้นญี่ปุ่น ยังต้องตัดสินใจด้วยว่าจะเลือกกองทุนที่มีนโยบายป้องกันความเสี่ยงอัตราแลกเปลี่ยนไว้ด้วยหรือไม่เพราะในกรณีที่กองทุนไม่ได้ป้องกันความเสี่ยงอัตราแลกเปลี่ยน เรากำไรจากการลงทุน แต่มาขาดทุนเพราะอัตราแลกเปลี่ยน หรือบางทีเราอาจจะกำไร 2 เด้ง คือได้ทั้งกำไรจากการลงทุนและกำไรจากอัตราแลกเปลี่ยน“ถ้าเป็นกองทุนที่มีการป้องกันความเสี่ยงทั้งหมด หรือป้องกันเป็นส่วนใหญ่ ก็จะทำให้นักลงทุนดูแต่ดัชนีเพียงอย่างเดียว ไม่ต้องกังวลเรื่องอัตราแลกเปลี่ยนอีก”เกียรติศักดิ์ กล่าว